Vezeték nélküli hálózatok – Gyakori kérdések (FAQ)
Mi az SSID?
Miért van több hálózati név (SSID) is felsorolva?
Mi a teendő, ha nem látom a kívánt vezeték nélküli hálózati nevet (SSID-t)?
Miért nem látom a hálózati nevet (SSID) a listában?
Mi a titkosítás?
Mi a WEP-kulcs és a WPA-jelszó?
Mit tegyek, ha nem ismerem a hálózati biztonsági kulcsomat vagy jelszavamat?
Miért van több WEP-kulcsom, és mit jelent a WEP-kulcsindexelés?
Mi a teendő, ha elfelejtettem az útválasztó bejelentkezési adatait?
Miért módosíthatja a Secure Easy Setup (SES) a vezeték nélküli hálózati nevet és a biztonsági beállításokat?
Hogyan akadályozhatja meg a MAC-címszűrés az új vezeték nélküli eszköz megtalálását?
Miért lehetnek problémáim a nyomtatással akkor is, ha a nyomtatót már sikeresen csatlakoztattam a vezeték nélküli hálózathoz?
Mi a Vezeték nélküli hálózat tesztjelentése?

Kattintson ide a vezeték nélküli hálózatok oktatóanyagának és gyakori kérdéseinek kezdőlapjára való visszatéréshez

Mi az SSID?
Az SSID egy vezeték nélküli hálózatokon használt név. Alapértelmezés szerint a legtöbb útválasztó és hozzáférési pont a gyártó nevét vezeték nélküli hálózati névként (SSID) teszi közzé. A nevet érdemes úgy módosítani, hogy az valamilyen jelentéssel bírjon, így megkülönböztethető legyen a közelben lévő többi vezeték nélküli hálózattól, melyek esetleg ugyanannak a gyártónak az útválasztóját vagy hozzáférési pontját használják. Az alapértelmezett SSID használata hálózati problémákat okozhat, ha a közelben lévő, azonos gyártótól származó útválasztóra épülő vezeték nélküli hálózatok szintén az alapértelmezett SSID azonosítót használják.
Vissza a lap tetejére

Miért van több hálózati név (SSID) is felsorolva?
Amikor a kezdeti konfiguráció során az eszköz vezeték nélküli hálózatokat keres a közelben, az összes megtalált vezeték nélküli hálózat SSID azonosítóját megjeleníti. Más lakóhelyek vagy irodák közelében több SSID is szerepelhet a listában, ezért érdemes könnyen felismerhető SSID nevet választani, és titkosítással védeni a hálózatot az illetéktelen hozzáférés ellen.
Vissza a lap tetejére

Mi a teendő, ha nem látom a kívánt vezeték nélküli hálózati nevet (SSID-t)?
A vezeték nélküli hálózat nevét (SSID) az útválasztóról állapíthatja meg. Ehhez előbb be kell jelentkeznie az útválasztó felületére úgy, hogy megnyit egy böngészőprogramot (például az Internet Explorert), majd a címsorba beírja az útválasztó IP-címét (a http://www... helyére). Az útválasztó a bejelentkezéshez felhasználói azonosítót és jelszót kérhet. Az útválasztó alapértelmezett IP-címét és bejelentkezési adatait, valamint a vezeték nélküli útválasztó vagy hozzáférési pont konfigurálásának ismertetését az eszköz dokumentációjában találja.
Vissza a lap tetejére

Miért nem látom a hálózati nevet (SSID) a listában?
Amikor a kezdeti konfiguráció során az eszköz vezeték nélküli hálózatokat keres a közelben, az összes megtalált vezeték nélküli hálózat SSID azonosítóját megjeleníti. Ha a listában nem látja az Ön vezeték nélküli hálózatának nevét (SSID), annak több oka is lehet. Előfordulhat, hogy a vezeték nélküli útválasztó vagy hozzáférési pont biztonsági okokból úgy van beállítva, hogy nem teszi közzé az SSID azonosítót. Lehetséges az is, hogy az eszköz túl messze van a vezeték nélküli útválasztótól vagy hozzáférési ponttól. Ilyenkor vigye közelebb az eszközt az útválasztóhoz vagy hozzáférési ponthoz, az útválasztót vagy hozzáférési pontot pedig falaktól (különösen külső falaktól) távol helyezze el. Az is előfordulhat, hogy a vezeték nélküli útválasztó vagy hozzáférési pont nincs bekapcsolva. Ha a vezeték nélküli útválasztó vagy hozzáférési pont be van kapcsolva és elég közel van az eszközhöz, próbálja újból megkeresni a vezeték nélküli hálózatokat, mert a keresés eredménye függ a más elektromos eszközök (például mikrohullámú sütők vagy mobiltelefonok) okozta interferenciától is. Ha továbbra sem találja a kívánt vezeték nélküli hálózatot, ellenőrizze a vezeték nélküli útválasztó vagy hozzáférési pont SSID közzétételével kapcsolatos beállításait, és győződjön meg róla, hogy a közzététel engedélyezve van. A vezeték nélküli útválasztó vagy hozzáférési pont konfigurálásának ismertetését az eszköz dokumentációjában találja.
Vissza a lap tetejére

Mi a titkosítás?
A titkosítás a hálózat nemkívánatos felhasználók elleni védelmére szolgál. A titkosítást nem kötelező használni, de mindenképpen javasolt. Titkosítási módszer alkalmazásakor a rendszer a vezeték nélküli hálózaton keresztül küldött minden üzenetet egy jelszó vagy kulcs használatával kódol. A hálózati kommunikációt csak azok az eszközök képesek használni és dekódolni, melyek ismerik a hálózat nevét és a jelszót. A leggyakrabban alkalmazott titkosítási módszerek a WEP és a WPA.
Vissza a lap tetejére

Mi a WEP-kulcs és a WPA-jelszó?
A WEP és a WPA a vezeték nélküli hálózatok védelmére használt titkosítási módszerek (lásd: Mi a titkosítás?). A WEP-kulcsot a vezeték nélküli hálózat a kommunikáció kódolására és dekódolására használja. A WEP-jelszóval több WEP-kulcs hozható létre, de a jelszó nem fog kulcsként működni, ha más hálózati eszközön adják meg. Más vezeték nélküli eszközökön csak a WEP-kulcs megadásával érhető el a hálózat. A WPA-jelszó a WEP-kulcshoz hasonlóan működik; a WPA esetében a jelszó szolgál kulcsként az adatátvitel közvetlen kódolásához és dekódolásához, és nem több WPA-kulcs létrehozásához használják. Bármely, a vezeték nélküli hálózaton keresztül kommunikálni kívánó eszköznek ismernie kell a vezeték nélküli hálózat nevét (SSID), valamint a titkosítási módszert, és a kulcsot vagy jelszót (ha van).
Vissza a lap tetejére

Mit tegyek, ha nem ismerem a hálózati biztonsági kulcsomat vagy jelszavamat?
A vezeték nélküli hálózat biztonsági kulcsát vagy jelszavát az útválasztóból olvashatja ki. Ehhez előbb be kell jelentkeznie az útválasztó felületére úgy, hogy megnyit egy böngészőprogramot (például az Internet Explorert), majd a címsorba beírja az útválasztó IP-címét (a http://www... helyére). Az útválasztó a bejelentkezéshez felhasználói azonosítót és jelszót kérhet. Az útválasztó alapértelmezett IP-címét és bejelentkezési adatait, valamint a vezeték nélküli útválasztó vagy hozzáférési pont konfigurálásának ismertetését az eszköz dokumentációjában találja.
Vissza a lap tetejére

Miért van több WEP-kulcsom, és mit jelent a WEP-kulcsindexelés?
Ha több WEP-kulccsal rendelkezik, először próbálkozzon az elsővel, mert az eszköz alapértelmezés szerint az index első kulcsát keresi. A WEP-kulcsindexelés használatával több WEP-kulcs hozható létre a jelszón keresztül. Ez olyankor hasznos, ha valaki a nagyobb biztonság érdekében gyakran szeretné cserélni a WEP-kulcsokat.
Vissza a lap tetejére

Mi a teendő, ha elfelejtettem az útválasztó bejelentkezési adatait?
Ha elfelejtette az útválasztó bejelentkezési adatait, a vezeték nélküli útválasztó vagy hozzáférési pont dokumentációjában megtalálja az alapértelmezett bejelentkezési módot. Ha a bejelentkezési adatokat nem módosította, az alapértelmezett módszernek működnie kell. Ha saját bejelentkezési adatokat hozott létre, de elfelejtette őket, akkor az útválasztó alaphelyzetbe állítására lehet szükség. Erről az eszköz dokumentációjában olvashat bővebben.
Vissza a lap tetejére

Miért módosíthatja a Secure Easy Setup (SES) a vezeték nélküli hálózati nevet és a biztonsági beállításokat?
A Secure Easy Setup (SES) WPA titkosítást használ, mert azt általában biztonságosabbnak tartják. Ha a vezeték nélküli hálózat jelenleg nem WPA titkosítást használ, akkor a SES üzemmód vezeték nélküli útválasztón vagy hozzáférési ponton való bekapcsoláskor a vezeték nélküli hálózat beállításai módosulnak, és új hálózatnév (SSID) jön létre, melyhez WPA titkosítás lesz érvényben. Ha eredetileg a SES használatával állította be a vezeték nélküli hálózatot, akkor már WPA titkosítás van érvényben, és a SES újbóli használata eszköz hozzáadásához nem fogja megváltoztatni a vezeték nélküli hálózat beállításait.
Vissza a lap tetejére

Hogyan akadályozhatja meg a MAC- vagy IP-címszűrés az új vezeték nélküli eszköz megtalálását?
Minden hálózati eszköz rendelkezik egy MAC címmel, mely egyedien azonosítja az eszközt. Ez a cím nem módosítható, és a gyártáskor rendelik az eszközhöz. Az IP-cím szintén egyedi módon azonosítja az eszközöket a hálózaton, de azt a vezeték nélküli útválasztó rendeli hozzá, és idővel változhat. A MAC-címszűrés és IP-címszűrés a vezeték nélküli hálózat biztonságossá tételének rendkívül hatékony módjai. Ha a címszűrés engedélyezve van, kizárólag a szűrési listában megadott MAC-címmel vagy IP-címmel rendelkező eszközök férhetnek hozzá a vezeték nélküli hálózathoz. Ezek a beállítások a vezeték nélküli útválasztó vagy hozzáférési pont konfigurációjának részei. Ha új eszközt szeretne felvenni a szűrési listába, vagy ki szeretné kapcsolni a címszűrést, akkor az útválasztó konfigurációját kell módosítania. A vezeték nélküli útválasztó vagy hozzáférési pont konfigurálásának ismertetését az eszköz dokumentációjában találja.
Vissza a lap tetejére

Miért lehetnek problémáim a nyomtatással akkor is, ha a nyomtatót már sikeresen csatlakoztattam a vezeték nélküli hálózathoz?
A vezeték nélküli nyomtatók használatakor többféle probléma adódhat. Előfordulhat, hogy más elektronikai eszközök (például mikrohullámú sütők vagy mobiltelefonok) okoznak interferenciát a hálózatban. Ez a 2,4 Ghz-es telefonok esetében különösen gyakori. Ha a rendszert tűzfal védi, elképzelhető, hogy a tűzfal megakadályozza a hálózaton lévő többi eszköz elérését. Ha a tűzfalszoftver felbukkanó párbeszédpanelen kérdez rá a HP programokkal kapcsolatos engedélyekre, feltétlenül adjon hozzáférést ezeknek a programoknak. Ha a vezeték nélküli útválasztó vagy hozzáférési pont által beállított alapértelmezett hálózatnevet (SSID) használja, akkor lehetséges, hogy a közelben egy másik hálózat ugyanezt az alapértelmezett nevet alkalmazza. Ha kettő vagy több vezeték nélküli útválasztó vagy hozzáférési pont ugyanazt az SSID nevet teszi közzé, akkor a hatókörükben lévő, adott SSID-re beállított vezeték nélküli eszközök automatikusan az erősebb jelű hálózatra kapcsolódnak, a biztonsági beállításoktól függetlenül. A vezeték nélküli útválasztó vagy hozzáférési pont konfigurálásának ismertetését az eszköz dokumentációjában találja.
Vissza a lap tetejére

Mi a Vezeték nélküli hálózat tesztjelentése?
A vezeték nélküli hálózat tesztje diagnosztikai jellegű tesztek sorozatából áll. A HP-termék vezeték nélküli szolgáltatásait befolyásoló belső beállítások és különböző külső feltételek tartoznak ide. A teszt futtatását követően egy jelentés nyomtatása történik meg. A Vezeték nélküli hálózati tesztjelentés három részből áll.

1) Ajánlások/Problémamegoldás Ez a rész könnyen érthető lépéseket közöl, amelyeket egy vezeték nélküli hálózati kapcsolat problémáinak megoldása, vagy az ilyen jellegű problémák jövőbeli kiküszöbölése érdekében léphet meg.

2) Diagnosztikai összefoglaló Ez a rész adott feltételeket ellenőriz, megfelelt/meghiúsult jelzéssel.

3) Konfigurációs összefoglaló A HP-termék jelenlegi vezeték nélküli beállításait mutatja.

Miután végrehajtotta a javasolt hibajavítási lépéseket, a vezeték nélküli hálózati tesztet újra el kell végezni, ellenőrizendő, hogy a probléma megszűnt.

Vissza a lap tetejére

Kattintson ide a vezeték nélküli hálózatok oktatóanyagának és gyakori kérdéseinek kezdőlapjára való visszatéréshez