Ofte stilte spørsmål om trådløse nettverk
Hva er en SSID?
Hvorfor et det mer enn ett nettverksnavn (SSID) oppført?
Hva skal jeg gjøre hvis jeg ikke kjenner navnet på det trådløse nettverket (SSID)?
Hvorfor er ikke navnet på mitt trådløse nettverk (SSID) oppført?
Hva er kryptering?
Hva er en WEP-nøkkel eller et WPA-passord?
Hva skal jeg gjøre hvis jeg ikke kjenner sikkerhetsnøkkelen eller passordet for nettverket mitt?
Hvorfor har jeg mer enn én WEP-nøkkel, og hva er WEP-nøkkelindeksering?
Hva skal jeg gjøre hvis jeg har glemt påloggingsinformasjonen for ruteren?
Hvorfor kan Secure Easy Setup (SES) endre navnet og sikkerhetsinnstillingene for det trådløse nettverket?
Hvorfor vil MAC-adressefiltrering hindre at jeg finner min nye trådløse enhet?
Hvorfor kan jeg få problemer med å skrive ut selv etter at skriveren er koblet til det trådløse nettverket mitt?
Hva er Testrapport for trådløst nettverk?

Klikk her for å gå tilbake til siden Opplæring og ofte stilte spørsmål for trådløse nettverk

Hva er en SSID?
En SSID er et navn på et trådløst nettverk. Som standard vil de fleste trådløse rutere og tilgangspunkter kringkaste produsentens navn som det trådløse nettverksnavnet eller SSID. Det anbefales at du endrer nettverksnavnet til noe som meningsfylt for deg slik at du kan skille det fra andre nærliggende trådløse nettverk som kanskje bruker en trådløs ruter eller tilgangspunkt fra samme produsent. Bruk av standard SSID kan føre til nettverksproblemer når andre trådløse nettverk i området også bruker standard SSID fra samme ruterprodusent.
Tilbake til toppen av siden

Hvorfor et det mer enn ett nettverksnavn (SSID) oppført?
Under oppsettet av det trådløse nettverket, når enheten din søker etter trådløse nettverk i området, vil den vise SSIDen eller nettverksnavnet til alle trådløse nettverk som blir funnet. Hvis du bor nær andre bosteder eller bedrifter, kan du se flere SSIDer. Derfor er det viktig at du bruker en SSID som du kjenner igjen, og at du bruker en krypteringsmetode for å beskytte nettverket mot uønsket tilgang.
Tilbake til toppen av siden

Hva skal jeg gjøre hvis jeg ikke kjenner navnet på det trådløse nettverket (SSID)?
Du kan hente navnet på det trådløse nettverket (SSID) fra ruteren. Da må du logge deg på ruteren ved å først åpne en nettleser, som Internet Explorer, og deretter skrive IP-adressen til ruteren i adressefeltet i nettleseren (i stedet for http://www...). Du må kanskje oppgi bruker-ID og passord for å logge deg på ruteren. For å finne standard IP-adresse og påloggingsinformasjon for ruteren, og ytterligere instruksjoner for hvordan du får tilgang til konfigurasjonsinnstillingene for ruteren eller tilgangspunktet, må du slå opp i dokumentasjonen til ruteren eller kontakte produsenten.
Tilbake til toppen av siden

Hvorfor er ikke navnet på mitt trådløse nettverk (SSID) oppført?
Under oppsettet av det trådløse nettverket, når enheten din søker etter trådløse nettverk i området, vil den vise SSIDen eller nettverksnavnet til alle trådløse nettverk som blir funnet. Hvis du ikke ser navnet på ditt trådløse nettverk (eller SSID) oppført, kan det skyldes ett av flere problemer. For det første kan den trådløse ruteren eller tilgangspunktet av sikkerhetsårsaker være konfigurert for ikke å kringkaste SSIDen. For det andre kan enheten være for langt unna ruteren eller tilgangspunktet. Prøv å sette enheten nærmere ruteren eller tilgangspunktet og, i den grad det er mulig, holde ruteren eller tilgangspunktet unna vegger, særlig yttervegger. For det tredje kan det hende at ruteren eller tilgangspunktet ikke er slått på. Hvis den trådløse ruteren eller tilgangspunktet er på og rimelig nær enheten, søker du etter trådløse nettverk igjen. Resultatet av søket kan variere på grunn av forstyrrelser fra andre elektroniske enheter som mikrobølgeovner og trådløse telefoner. Hvis du fortsatt har problemer med å finne det trådløse nettverket, må du kontrollere innstillingene på ruteren eller tilgangspunktet og påse at innstillingen for kringkasting av SSID er satt til På. Du finner instruksjoner for hvordan du får tilgang til konfigurasjonsinnstillingene for den trådløse ruteren eller tilgangspunktet, i dokumentasjonen til ruteren eller hos produsenten.
Tilbake til toppen av siden

Hva er kryptering?
Kryptering er en metode for å beskytte det trådløse nettverket mot uønskede brukere. Det er valgfritt, men anbefales på det sterkeste. Når du bruker en krypteringsmetode, brukes et passord eller en nøkkel til å kode alle meldinger som sendes via det trådløse nettverket. Det er bare de enhetene som kjenner navnet på nettverket og passordet som kan finne og dekode nettverkskommunikasjon. De vanligste krypteringstypene er WEP og WPA.
Tilbake til toppen av siden

Hva er en WEP-nøkkel eller et WPA-passord?
WEP og WPA er krypteringstyper som brukes til å beskytte trådløse nettverk (se Hva er kryptering?). En WEP-nøkkel er et passord som brukes av et trådløst nettverk til å kode og dekode all trådløs nettverkskommunikasjon. Et WEP-passord kan brukes til å generere flere WEP-nøkler, men vil ikke virke fordi selve nøkkelen oppgis på andre nettverksenheter. Bare en WEP-nøkkel skal oppgis på andre trådløse enheter som prøver å få tilgang til nettverket. Et WPA-passord virker på en måte som er svært lik en WEP-nøkkel. Med WPA brukes passordet som nøkkelen for direkte koding og dekoding av overføringene, det brukes ikke til å generere flere WPA-nøkler. Alle enheter som vil kommunisere via det trådløse nettverket, må kjenne navnet på det trådløse nettverket (SSID), i tillegg til krypteringsmetoden og nøkkelen eller passordet (hvis det finnes).
Tilbake til toppen av siden

Hva skal jeg gjøre hvis jeg ikke kjenner sikkerhetsnøkkelen eller passordet for nettverket mitt?
Du kan hente sikkerhetsnøkkelen eller passordet for det trådløse nettverket fra ruteren. Da må du logge deg på ruteren ved å først åpne en nettleser, som Internet Explorer, og deretter skrive IP-adressen til ruteren i adressefeltet i nettleseren (i stedet for http://www...). Du må kanskje oppgi bruker-ID og passord for å logge deg på ruteren. For å finne standard IP-adresse og påloggingsinformasjon for ruteren, og ytterligere instruksjoner for hvordan du får tilgang til konfigurasjonsinnstillingene for ruteren eller tilgangspunktet, må du slå opp i dokumentasjonen til ruteren eller kontakte produsenten.
Tilbake til toppen av siden

Hvorfor har jeg mer enn én WEP-nøkkel, og hva er WEP-nøkkelindeksering?
Hvis du har flere WEP-nøkler, starter du med å prøve den første nøkkelen fordi enheten, som standard, vil være satt til å lete etter den første nøkkelen i indeksen. WEP-nøkkelindeksering er en metode for å generere flere WEP-nøkler ved å bruke et passord, og er nyttig for dem som ønsker å endre WEP-nøkkelen ofte for å få større sikkerhet i det trådløse nettverket.
Tilbake til toppen av siden

Hva skal jeg gjøre hvis jeg har glemt påloggingsinformasjonen for ruteren?
Hvis du har glemt påloggingsinformasjonen for ruteren, kan du slå opp i dokumentasjonen som fulgte med ruteren eller tilgangspunktet for å finne standard påloggingsinformasjon. Hvis du aldri har endret påloggingsinformasjonen, skal denne kunne brukes. Hvis du har opprettet ditt eget brukernavn og passord og ikke kan huske hva det er, må du se i dokumentasjonen til ruteren eller kontakte forhandleren for å få instruksjoner for hvordan du tilbakestiller påloggingsinformasjonen.
Tilbake til toppen av siden

Hvorfor kan Secure Easy Setup (SES) endre navnet og sikkerhetsinnstillingene for det trådløse nettverket?
Secure Easy Setup (SES) bruker bare WPA-kryptering fordi det anses for å være sikrest. Hvis ditt trådløse nettverk ikke bruker WPA-kryptering, vil bruk av SES-modus på ruteren eller tilgangspunktet føre til at nettverksinnstillingene omkonfigureres og at det opprettes et nytt nettverksnavn (SSID) og WPA-kryptering. Hvis du brukte SES til å sette opp nettverket første gang, bruker du allerede WPA-kryptering, og bruk av SES igjen vil ikke endre noen av innstillingene for det trådløse nettverket.
Tilbake til toppen av siden

Hvorfor vil MAC- eller IP-adressefiltrering hindre at jeg finner min nye trådløse enhet?
Alle nettverksenheter har en MAC-adresse, som er en unik enhetsidentifikasjon. Denne adressen er permanent, og tildeles når enheten produseres. En IP-adresse er også en unik identikasjon av en enhet i et gitt nettverk, men den tildeles av ruteren og kan endres over tid. MAC-adressefiltrering og IP-adressefiltrering er kraftige metoder for å sikre det trådløse nettverket. Hvis dette slås på, er det bare enheter med en MAC-adresse eller IP-adresse som er oppført i filterlisten, som får tilgang til det trådløse nettverket. Disse innstillingene er en del av konfigurasjonen av ruteren eller tilgangspunktet. Hvis du skal legge til en enhet i filterlisten, eller slå av adressefiltrering, må du ha tilgang til ruterens konfigurasjonsinnstillinger. Du finner instruksjoner for hvordan du får tilgang til konfigurasjonsinnstillingene for den trådløse ruteren eller tilgangspunktet, i dokumentasjonen til ruteren eller hos produsenten.
Tilbake til toppen av siden

Hvorfor kan jeg få problemer med å skrive ut selv etter at skriveren er koblet til det trådløse nettverket mitt?
Det er flere faktorer som kan påvirke muligheten til å skrive ut til en trådløs skriver. Du kan være utsatt for forstyrrelser fra andre elektroniske enheter som mikrobølgeovner eller trådløse telefoner, spesielt hvis du har en trådløs telefon som opererer ved 2,4 Ghz. Hvis du bruker brannmurprogramvare på datamaskinen, kan det hende at brannmuren blokkerer alle forsøk på å nå andre enheter i nettverket. Hvis du ser popup-vinduer fra brannmuren som er relatert til HP-programmer, må du huske på å alltid tillate at disse programmene får tilgang. Hvis du bruker standardnavnet på det trådløse nettverket (SSID) fra ruteren eller tilgangspunktet, kan du få problemer når andre i ditt område også bruker samme standardnavn. Når det er to eller flere trådløse rutere eller tilgangspunkter som kringkaster samme SSID, blir trådløse enheter innenfor dekningsområdet som er konfigurert til å bruke den SSIDen, automatisk knyttet til den som har sterkest signal, selv om sikkerhetsinnstillingene er forskjellige. Du finner instruksjoner for hvordan du får tilgang til og endrer konfigurasjonsinnstillingene for den trådløse ruteren eller tilgangspunktet, i dokumentasjonen til ruteren eller hos produsenten.
Tilbake til toppen av siden

Hva er Testrapport for trådløst nettverk?
Testrapport for trådløst nettverk er en serie med diagnostikktester. De omfatter de interne innstillingene og ulike eksterne forhold som kan påvirke tilkoblingen og trådløsytelsen til HP-produktet. Når testene er kjørt, skrives det ut en rapport. Rapport for trådløst nettverk er inndelt i tre deler:

1) Anbefaling/problemløsing: viser lettforståelige trinn som bør utføres for å løse et problem med trådløs tilkobling, eller for å hindre at det oppstår problemer i fremtiden.

2) Diagnostikksammendrag: viser spesifikt hva som er testet, med indikasjoner for bestått/ikke bestått for hver test.

3) Konfigurasjonssammendrag: viser gjeldende trådløsinnstillinger for HP-produktet.

Når du har utført de anbefalte problemløsingstrinnene, bør du kjøre testen av trådløst nettverk igjen for å kontrollere at problemet er løst.
Tilbake til toppen av siden

Klikk her for å gå tilbake til siden Opplæring og ofte stilte spørsmål for trådløse nettverk