קובץ Readme של מדפסת HP

עודכן לאחרונה: 26 ביוני, 2012

תודה על שרכשת מוצר של HP. עיין במסמך זה בעת התקנה ושימוש בחומרה ובתוכנה של מדפסת HP. המסמך מכיל מידע חשוב שהפך לזמין רק לאחר השלמתם של העזרה על-גבי המסך והתיעוד המודפס.

אתר האינטרנט של HP מספק מידע נוסף אודות תמיכה, שדרוגי תוכנה, עזרה בהתקנה/הסרת התקנה של תוכנה, שאלות נפוצות, תמיכה במערכות הפעלה חדשות, ומידע תמיכה כללי עבור מדפסת HP שברשותך. הקישור אל אתר האינטרנט של HP הוא http://www.hp.com/support.

תוכן

התקנה ודרישות מערכת

> דרישות מינימליות עבור כל המערכות

> דרישות מינימליות עבור מערכות Windows

> הודעה למשתמשי Microsoft Windows 8

> מידע כללי אודות התקנה והגדרה

> חבילות שירות Microsoft Windows Service Packs

התקנה

> התקן תחילה את תוכנת HP (התקנה באמצעות USB)

> מוצרי הדמיה מרובים של HP

פתרון בעיות

> בעיות בהתקנה

> התקן USB לא מזוהה

הודעת הפרטיות של HP‏ - EWS (מוצרים לעבודה ברשת של HP)

תיעוד נלווה למדפסת HP

התמיכה של HP

התקנה ודרישות מערכת

סעיף זה מכיל מידע אודות הדרישות השונות שעליהן צריכה לענות המערכת שברשותך על מנת שתוכל להתקין חבילת תוכנה זו.

דרישות מינימליות עבור כל המערכות

- כונן CD-ROM/DVD-ROM (או גישה לאינטרנט כדי להוריד את תוכנת HP)
- יציאת USB וכבל USB זמינים (להתקנים בחיבור USB)
- מאפייני העבודה ברשת והרשת האלחוטית דורשים סביבת רשת פעילה (אתרנט או 802.11b/g/n אלחוטי בהתאם למוצר HP) עבור מוצרי HP עם יכולת עבודה ברשת
- צג SVGA 800 x 600 עם 16-bit צבע (מומלץ 32-bit צבע)
- עבור כל מדפסות ה-All-In-One, סריקה בצבע מלא דורשת שטח דיסק קשיח נוסף של ‎50 MB
- שטח דיסק קשיח פנוי להתקנת תוכנה:

- מדפסות HP Photosmart: ‎1.2 GB ב-Microsoft‎®‎ Windows‎®‎ Vista‎®‎‎; ‎1.2 GB ב-Windows 7 ו-Windows 8‏; ‎‎800 MB ב-Windows‎®‎ XP
- מדפסות מסדרת HP Deskjet Ink Advantage ו-HP Deskjet D Series: ‎850 MB ב-Windows Vista‏, Windows 7 ו-Windows 8‏; ‎600 MB ב-Microsoft Windows XP Service Pack 2 ואילך
- HP Deskjet Ink Advantage: מדפסות הדפסה - סריקה - העתקה ומדפסות מסדרת HP Deskjet F Series: מדפסות הדפסה - סריקה - העתקה: ‎1.2 GB ב-Windows Vista‏, Windows 7 ו-Windows 8‏; ‎650 MB ב-Microsoft Windows XP Service Pack 2 ואילך
- מדפסות HP Officejet: ‎2 GB ב-Windows Vista; ‎2 GB ב-Windows 7 ו-Windows 8‏; ‎750 MB ב-Microsoft Windows XP

- Microsoft® Internet Explorer® 6 ואילך
- מומלץ שתהיה לך גישה לאינטרנט
- מומלץ Adobe® Acrobat® Reader 5 ואילך

דרישות מינימליות עבור מערכות Windows

- Microsoft‎®‎ Windows‎®‎ Vista‏, Windows 7 ו-Windows 8

- מעבד מתקדם 800‎ MHz 32-bit ‏(x86) או 64‎-‎bit‏ ‏(x64)‏ (מומלץ ‎1 GHz ומעלה)
- ‎512 MB זיכרון RAM (מומלץ 1‎ GB ומעלה)

- Microsoft Windows XP Home‏, XP Professional‏, XP Media Center Edition ו-Tablet PC Edition‏ (Service Pack 2 ואילך)

- מעבד Intel® Pentium® II, מעבד Celeron®‎ או כל מעבד תואם אחר, ‎233 MHz (מומלץ מעבד Pentium III 300 MHz ומעלה)
- ‎128 MB זיכרון RAM (מומלץ 256‎ MB ומעלה)

- Microsoft Windows XP Professional x64 Edition‏ (Service Pack 1 ואילך)

- מסופק פתרון הדפסה (וסריקה אם ברשותך מדפסת All-in-One) בסיסי של HP. הפתרון המלא של תוכנת HP אינו מסופק עבור Windows XP Professional x64 Edition ומאפייני מוצר מסוימים (לרבות לחצני הלוח הקדמי) לא יפעלו.
- כל מעבד AMD® Athlon 64‏, AMD Opteron‏, Intel Xeon עם תמיכת Intel EM64T‏, Intel Pentium 4 עם תמיכת Intel EM64T
- ‎256 MB זיכרון RAM (מומלץ 512‎ MB ומעלה)

(אין תמיכה ב-Windows 2000‏, 95, 98, 98 Second Edition‏, Me‏, 3.1, NT® 4.0‏, DOS‏, 2003 ו-‏2008 Server.)

הודעה למשתמשי Microsoft Windows 8

מידע בנושאי תמיכה ב-Microsoft Windows 8 זמין באתר האינטרנט: www.hp.com/go/printerinstall

מידע כללי אודות התקנה והגדרה

- לצורך התקנה או הסרת התקנה של תוכנת המדפסת של HP נדרשות זכויות של מנהל מערכת.
- תוכנת המדפסת של HP תומכת במגוון מוצרים של HP. כברירת מחדל, תוכנת המדפסת של HP מותקנת בתיקייה C:\Program Files\HP. באפשרותך לשנות תיקיית התקנה זו במהלך ההתקנה הראשונה של תוכנת המדפסת של HP במחשב. התקנות עתידיות של מוצרי HP אחרים המשתמשים בתוכנת המדפסת של HP ישתמשו באופן אוטומטי באותה תיקייה כמו בהתקנה הראשונה. כדי לשנות את התיקייה שבה מותקנת תוכנת המדפסת של HP, עליך להסיר תחילה את ההתקנה של כל ההתקנים של HP באמצעות תוכנת המדפסת של HP ולאחר מכן להתקין מחדש את תוכנת המדפסת של HP.
- תוכנת המדפסת של HP תותקן באותה השפה כמו ההתקנה הקודמת באותה המערכת. אם ברצונך לשנות את השפה של תוכנת המדפסת של HP, עליך להסיר תחילה את התוכנה עבור כל התקן המשתמש בתוכנת המדפסת של HP, את תוכנת המדפסת של HP עצמה ולאחר מכן לבצע התקנה מחדש. תוכנת המדפסת של HP תותקן בשפה של מערכת ההפעלה של המחשב כברירת מחדל (אם שפה זו נתמכת על-ידי תוכנת המדפסת של HP).
- הפונקציונליות של תוכנת המדפסת של HP במערכות שעומדות בסף דרישות המערכת המינימליות תהיה מוגבלת. שימוש בתמונות או בסרטוני וידאו רבים מחייב מערכת העומדת בדרישות המערכת המומלצות עבור ביצועים ואמינות טובים.

חבילות שירות Microsoft Windows Service Packs

מעת לעת, Microsoft משיקה חבילות שירות Service Packs הכוללות שדרוגים ותיקונים עבור מערכות הפעלה שהופצו. חבילות שירות Windows 7‏, Windows 8‏, Windows Vista ו-Windows XP Service Packs זמינות באתר האינטרנט של Microsoft. בקר באתר http://www.microsoft.com כדי לוודא שחבילות השירות Microsoft Service Packs זמינות וכדי לקבל את החבילות.

התקנה

להתקנה באמצעות USB, התקן תחילה את תוכנת HP

התקן את תוכנת HP מתקליטור ההתקנה של מדפסת HP‏ לפני חיבור כבל ה-USB. התוכנה תציג לך הנחיה מתי לחבר את כבל ה-USB. עיין בתיעוד המודפס לקבלת הוראות התקנה מפורטות המספקות הנחיות שלב אחר שלב.

מוצרי הדמיה מרובים של HP

התקנת מופעים מרובים של אותו התקן גורמת להופעת שני ערכים ב-HP Solution Center (מרכז הפתרונות של HP). בדרך כלל, המופע הראשון של ההתקן שהותקן הוא בעל שמו של ההתקן (לדוגמה, HP Photosmart X series) והמופע השני מכונה עותק 1. באפשרותך לשנות את השמות האלה על-ידי מעבר לתיקיית 'מדפסות' ושינוי השם של כל אחד מהערכים. לדוגמה, HP Photosmart X – בית ו-HP Photosmart X - עבודה. שינוי ערכים אלה משנה גם את שמו של סמל המצב ואת רישום ההתקן ב-HP Solution Center (מרכז הפתרונות של HP).

הערה: בעת מעבר בין התקנים או מיקומים, ודא שההתקן שבו אתה מנסה להשתמש מוגדר כברירת מחדל ומקוון.

פתרון בעיות

לקבלת עזרה נוספת לפתרון בעיות, עיין במידע אודות פתרון בעיות שעל-גבי המסך או בתיעוד המודפס המצורפים להתקן שברשותך או בקר באתר התמיכה בכתובת http://www.hp.com/support..

בעיות בהתקנה

שחזור לאחר התקנה אלחוטית שנכשלה

בקר בכתובת http://www.hp.com/go/wirelessprinting לקבלת סיוע בפתרון בעיות הקשורות להתקנה אלחוטית.

שחזור לאחר התקנת USB שנכשלה

אם ההתקנה נכשלה, נתק את כבל ה-USB, הסר ולאחר מכן הכנס מחדש את התקליטור של תוכנת HP כדי להתקין מחדש את תוכנת ה-HP. התוכנה תציג לך הנחיה מתי לחבר את כבל ה-USB.

אם אתה ממשיך להיתקל בבעיות, HP ממליצה לסקור את המידע לפתרון בעיות בתיעוד המודפס. בנוסף, עבור אל http://www.hp.com/support לקבלת הצעות נוספות הקשורות לפתרון בעיות של התקנת USB שנכשלה.

התקן USB לא מזוהה

אם ההתקן לא מזוהה:

- ודא שכבל ה-USB מחובר כהלכה. נתק את כבל ה-USB, בדוק את קצה הכבל ולאחר מכן חבר אותו בהתאם לכיתוב שביציאת ה-USB. ודא שהוא אינו הפוך. הכנס את קצהו של כבל ה-USB ליציאת ה-USB בהתקן של HP ואת הקצה השני ליציאת USB במחשב. ודא שחיברת את כבל ה-USB ליציאת ה-USB שבגב ההתקן. מדפסות HP מסוימות כוללות יציאת USB בחזית לשם חיבור ישיר למצלמה או לכונן ההבזק. לא ניתן להשתמש ביציאת USB קדמית זו לחיבור ההתקן למחשב.
- ודא שההתקן מופעל. התקנים לא מזוהים כאשר אספקת החשמל שלהם מנותקת.
- נסה לחבר את כבל ה-USB למחבר USB אחר במחשב.
- ודא שאורכו של כבל ה-USB אינו עולה על 5 מטרים.
- ודא שהמוצר של HP שברשותך אינו במצב שגיאה (בדוק את הלוח הקדמי של המוצר).

הקפד לבצע את כל הוראות ההתקנה של ההתקן כדי לחבר כהלכה את ההתקן אל המחשב.

הודעת הפרטיות של HP: EWS (מוצרים לעבודה ברשת של HP)

שרת האינטרנט המשובץ (EWS) ממקם קובץ טקסט קטן מאוד (Cookie) בכונן הקשיח בזמן הגלישה. קבצים אלה מאפשרים ל-EWS לזהות את המחשב שלך בפעם הבאה שתבקר באתר. לדוגמה, אם הגדרת את שפת EWS, קובץ Cookie יעזור למערכת לזכור את השפה שנבחרה כך שבפעם הבאה שתפתח את EWS, הדפים יוצגו באותה שפה. למרות שקובצי Cookie מסוימים נמחקים בסוף כל הפעלה (כגון קובץ ה-Cookie שמאחסן את השפה שנבחרה), קבצים אחרים (כגון קובץ ה-Cookie שמאחסן את ההעדפות הספציפיות ללקוח) מאוחסנים במחשב עד שתמחק אותם באופן ידני.

באפשרותך להגדיר את תצורת הדפדפן לקבל את כל קובצי ה-Cookie או להתריע בכל פעם שקובץ Cookie מוצע למחשב, הגדרה המאפשרת לך להחליט על בסיס כל Cookie בנפרד אם לקבל או לדחות את קובץ ה-Cookie. ניתן גם להשתמש בדפדפן להסרת קובצי Cookie בלתי רצויים.

הערה: בהתאם להתקן שברשותך, אם תבחר להשבית קובצי Cookie, תשבית מאפיין אחד או יותר מהמאפיינים הבאים:

- שמירה בזיכרון של הגדרת שפת הדפדפן של EWS
- התאמה אישית של דף הבית של EWS ושל קישורים המותאמים אישית
- פתיחת היישום במקום שממנו יצאת (שימושי במיוחד בעת השימוש באשפי הגדרה)
- לקבלת מידע אודות שינוי הגדרות פרטיות וקובצי Cookie ואודות הצגה או מחיקה של קובצי Cookie, עיין בתיעוד הזמין בדפדפן האינטרנט.

תיעוד נלווה למדפסת HP

מידע הכלול בתיעוד המודפס משמש כתחליף למידע המופיע בעזרה שעל-גבי המסך. במקרה שקיימת אי התאמה בין התיעוד המודפס לעזרה שעל-גבי המסך, התיעוד המודפס מכיל את המידע העדכני ביותר.

### התמיכה של HP

מספרי טלפון לתמיכה

כדי לקבל את רשימת מספרי התמיכה הטלפונית העדכנית ביותר של HP ומידע לגבי עלויות השיחה, בקר בכתובת www.hp.com/support.

Windows® ו-Microsoft Windows®‎ הם סימנים מסחריים רשומים בארה"ב של Microsoft Corp‏. Windows Vista הוא סימן מסחרי רשום או סימן מסחרי של Microsoft Corporation בארצות הברית ו/או במדינות/אזורים אחרים. מידע זה כפוף לשינויים ללא הודעה מוקדמת ומסופק "כמות שהוא" ללא אחריות. Hewlett-Packard לא תישא באחריות עבור כל נזק ישיר, עקיף, מיוחד, מקרי או תוצאתי הקשור בשימוש בחומר זה. Copyright(c) Hewlett-Packard Co. 2012.‎‏

ראש הדף